**Bersant Eduar Celina**, nado o 9 de setembro de 1996, é un futbolista noruegués-kosovar que xoga como centrocampista para o FC Twente, cedido polo Manchester City.

Traxectoria
-----------

Celina medrou na cidade norueguesa de Drammen, onde residiu dende que tiña dous anos. Xogou nas seccións infantís do Strømsgodset IF. En 2012 ofrecéronlle unha bolsa para perfeccionarse na Manchester City Reserves and Academy en Inglaterra, e alí pasou os dous anos seguintes.

### Manchester City

O 1 de xullo de 2014, Celina firmou un contrato profesional por tres anos e medio co Manchester City. Ao pouco lesionouse e pasou por cirurxía, mentres estivo en rehabilitación permaneceu co equipo xuvenil.

A finais de decembro de 2014, o adestrador Manuel Pellegrini convocouno para o primeiro equipo por mor do ateigado programa de Nadal do club, con catro partidos nunha semana. Seleccionado para o partido da FA Cupp contra o Sheffield Wednesday o 4 de xaneiro de 2015, non chegou a saír ao campo, e o partido acabou cunha vitoria do City 2–1.

O 19 de xaneiro de 2015 marchou co primeiro equipo e algúns alumnos da academia do club para un campamento de adestramento en Abu Dhabi e Celina fixo a súa primeira aparición no primeiro equipo do City nun amigagle contra o Hamburger SV.

Así e todo o seu primeiro partido oficial co primeiro equipo foi o 9 de xaneiro de 2016 na FA Cup contra oNorwich City Football Club, saíndo ao terreo de xogo no minturo 85 minutos nunha vitoria 3–0 .

Na Premier League a súa primeira participación foi como substituto nunha derrota 3-1 contra o Leicester City o 6 de febreiro, logrando unha asistencia paraSergio Agüero no único gol do Manchester City..

### FC Twente

O 25 de agosto de 2016, Celina uniuse ao equipo da Eredivisie FC Twente cedido por un ano. Debutou o 10 de setembro, como substituto no minuto 67 e logrou o seu primeiro gol para o seu novo equipo .

Carreira internacional
----------------------

### Noruega

Nos seus primeiros anos no nivel internacional, Celina xogou catro veces coa selección de Noruega sub-15 e tres na sub-16. Bård Flovik chamouno para xogar no equipo sub-17 na Eurocopa sub-17, xogou no segundo partido contra Islandia substituíndo no minuto 77 a Joachim Eriksen nun partido que rematou nunha vitoria 2–0. Xogou tamén na selección sub-21 contra Inglaterra, o 7 de setembro de 2015 como reserva, saínda no minuto 87.

### Kosovo

Apenas a FIFA permitiu á selección nacional de Kosovo xogar partidos amigables con outros membros da FIFA, en marzo de 2014, convocaron a Celina para o encontro contra Haití. Non chegou a saír ao campo e o partido rematou nun empate sen goles. Volveu ao equipo nacional no encontro contra Omán do 7 de setembro de 2014. Xogou 83 minutos antes de sustituílo Enis Bunjaki, finalmente o partido acabou cunha primeira vitoria histórica para Kosovo, cun 1–0 .

Notas
-----

1. ↑  Stortalentet vraket Norge: - Ble ikke satset på Aftenposten
2. ↑  Bersant Celina nënshkruan kontratë profesionale me Manchester City Arquivado 02 de xullo de 2017 en Wayback Machine. Borozani.com
3. ↑  Bersant Celina, në ekipin e parë të Manchester Cityt Arquivado 27 de decembro de 2014 en Wayback Machine. *Telegrafi*
4. ↑  Manchester City vs. Sheffield Wednesday 2 - 1 soccerway.com
5. ↑  Bersant Celina debuton me Cityn - Sporti Bota Sot
6. ↑  "Man City: Bersant Celina's family toast his debut in style". *Manchester Evening News*. 10 de xaneiro de 2016.
7. ↑  "Report: Manchester City 1-3 Leicester City". *Mancunion*. 6 de febreiro de 2016.
8. ↑  "SC Heerenveen wint met 3-1 van FC Twente". *Omrop Fryslân*. 10 de setembro de 2016.
9. ↑  Norway U17 vs.Iceland U17 2 - 0 soccerway.com
10. ↑  Kosova shpall listën anti-Haiti Arquivado 04 de marzo de 2016 en Wayback Machine. - albeu.com
11. ↑  Kosova, Bunjaki shpall listën anti-Oman Arquivado 29 de outubro de 2019 en Wayback Machine. albeu.com
12. ↑  Kosovo national team v Oman, 7 September 2014 EU-football.info

|  |  |
| --- | --- |
| Control de autoridades | 
* Wd: Q18086014
* EUfootballInfo: 28799
* FIFA: 401236
* FootballDatabase: 150957
* L'Équipe: 55754
* NFT: 57185
* SoccerBase: 80308
* Soccerway: 239987
* Transfermarkt: 229695
* UEFA: 250055369
* Worldfootball: bersant-celina

 |